CELEX: 32019D0301(01)
Language: da
Date: 2019-02-22 00:00:00
Title: Kommissionens gennemførelsesafgørelse af 22. februar 2019 om offentliggørelse i Den Europæiske Unions Tidende af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013 (Contea di Sclafani (BOB))

1.3.2019   
               
               
                  DA
               
               
                  Den Europæiske Unions Tidende
               
               
                  C 76/3
               
            
         KOMMISSIONENS GENNEMFØRELSESAFGØRELSE
         af 22. februar 2019
         om offentliggørelse i Den Europæiske Unions Tidende af en ansøgning om ændring af produktspecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013
         (Contea di Sclafani (BOB))
         (2019/C 76/04)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 97, stk. 3, og
         ud fra følgende betragtninger:
         
                     (1)
                  
                  
                     Italien har sendt en ansøgning om ændring af produktspecifikationen for betegnelsen »Contea di Sclafani« i overensstemmelse med artikel 105 i forordning (EU) nr. 1308/2013. Ændringerne omfatter en ændring af betegnelsen »Contea di Sclafani« til »Contea di Sclafani«/»Valledolmo — Contea di Sclafani«.
                  
               
                     (2)
                  
                  
                     Kommissionen har gennemgået ansøgningen og konkluderet, at betingelserne i artikel 93-96, artikel 97, stk. 1, og artikel 100, 101 og 102 i forordning (EU) nr. 1308/2013 er opfyldt.
                  
               
                     (3)
                  
                  
                     For at give mulighed for at indgive indsigelse i overensstemmelse med artikel 98 forordning (EU) nr. 1308/2013 bør ansøgningen om ændring af produktspecifikationen for betegnelsen »Contea di Sclafani« offentliggøres i Den Europæiske Unions Tidende —
                  
               BESTEMT FØLGENDE:
         
            Eneste artikel
            Ansøgningen om ændring af produktspecifikationen for betegnelsen »Contea di Sclafani« (BOB) i overensstemmelse med artikel 105 i forordning (EU) nr. 1308/2013 er indeholdt i bilaget til denne afgørelse.
            I henhold til artikel 98 i forordning (EU) nr. 1308/2013 kan der inden for to måneder fra datoen for offentliggørelsen i Den Europæiske Unions Tidende gøres indsigelse mod ændringen af den produktspecifikation, der er henvist til i nærværende artikel, stk. 1.
         
         
            Udfærdiget i Bruxelles, den 22. februar 2019.
            
               
                  På Kommissionens vegne
               
               Phil HOGAN
               
                  Medlem af Kommissionen
               
            
         
         
            (1)  EUT L 347 af 20.12.2013, s. 671.
      
      
         
            BILAG
            
               »CONTEA DI SCLAFANI«
            
            
               PDO-IT-A0775-AM04
            
            
               Ansøgningsdato: 21.12.2016
            
            ANMODNING OM ÆNDRING AF PRODUKTSPECIFIKATION
            1.   Regler, der finder anvendelse for ændringen
            
            Artikel 105 i forordning (EU) nr. 1308/2013 — væsentlig ændring
            2.   Beskrivelse og begrundelse for ændringen
            
            2.1.   Ændring af betegnelsen a) og af produktspecifikationen eller enhedsdokumentet b)
            
            
                        a)
                     
                     
                        Ændring af betegnelsen: En henvisning til kommunen Valledolmo tilføjes den aktuelle betegnelse »Contea di Sclafani«. Betegnelsen kan derfor angives som enten »Contea di Sclafani« eller som »Valledolmo — Contea di Sclafani«.
                        Betegnelsen er blevet ændret for bedre at fremhæve tilknytningen til området, dvs. »det afgrænsede geografiske område« som fastsat i EU-lovgivningen (artikel 93, stk. 1, litra a), i forordning (EU) nr. 1308/2013). Navnet Valledolmo er faktisk allerede hyppigt nævnt i artikel 9 i produktspecifikationen, der beskriver den geografiske tilknytning. Denne kommune i provinsen Palermo er beliggende midt i det afgrænsede geografiske område og findes på moderne kort. Ved at tilføje navnet på kommunen er det således nemmere at identificere den nøjagtige placering af produktionsområdet.
                     
                  
                        b)
                     
                     
                        Listen over godkendte typer er blevet reduceret fra 21 til 6, og tilbage er kun typerne Bianco og Rosso samt deres respektive betegnelser Vendemmia Tardiva (sen høst) og Riserva.
                        Den registrerede oprindelsesbetegnelse (DOC) »Sicilia« (BOB) dækker en bred vifte af regionale druesorter, herunder mange af dem, som er fastsat i den nuværende specifikation for »Contea di Sclafani« DOC (BOB), og selv om de er traditionelle, kan de ikke anses for at være enestående for det mere begrænsede område. Hensigten er derfor at fremme de pågældende DOC-vines (BOB) særlige karakter ved kun at beholde de typer, der fremstilles ved anvendelse af de druesorter, der bedst repræsenterer tilknytningen til det afgrænsede geografiske område. Selv i det tilfælde, hvor vinen fremstilles af naturligt forekommende sorter, som allerede var en del af den kombination af druesorter, der anvendes til hvide og røde vine og enkeltdruevine, benævnes de nu som hvide eller røde vine for at lægge større vægt på betegnelsens navn og tilknytningen til det »terroir«, hvor vinen er produceret.
                     
                  2.2.   Artikel 2 i produktspecifikationen — kombination af druesorter
            
            Denne ændring vedrører artikel 2 i produktspecifikationen og det relevante afsnit 7 i enhedsdokumentet om de vigtigste druesorter. Stigningen i andelen af lokale druesorter såsom Catarratto til hvidvine og Perricone og Nero d'Avola til rødvine, der allerede fremstilles som enkeltdruetyper, gør det muligt at forbedre karakteriseringen af de pågældende vine og opnå en højere kvalitet. Kombinationen af druesorter har været begrænset for kun at beholde de vintyper, som bidrager til at frembringe den særlige karakter af de pågældende DOC-vine (BOB).
            
                        a)
                     
                     
                        Druesorterne Insolia og Grecanico er udgået af kombination af sorter til hvidvin, og betegnelsen Riserva er blevet tilføjet. For hvidvine er det kun druesorten Catarratto, som skal udgøre mindst 95 % af basis, som stadig er tilladt, og den afspejler mere end nogen anden sort områdets særlige egnethed.
                     
                  
                        b)
                     
                     
                        De procentandele, der er angivet i den gældende produktspecifikation for sorterne i kombinationen af druesorter til rødvin, er blevet ændret, og betegnelsen Vendemmia Tardiva er blevet tilføjet. For rødvine er det kun de traditionelle druesorter Perricone og Nero d'Avola, som er tilladt, enten enkeltvis eller kombineret i andele på mellem 0 og 100 %. Ingen andre sorter må tilføjes.
                     
                  
                        c)
                     
                     
                        Ingen andre sorter, heller ikke selv om de er godkendt i regionen Sicilien, må anvendes til at fremstille hverken hvide eller røde vine. De ovenfor nævnte sorter, som dyrkes af næsten alle lokale vinproducenter, skaber i denne region med høje bakkedrag vine med en særlig og karakteristisk organoleptisk kvalitet, som adskiller dem fra vine fremstillet i andre dele af regionen, som det fremgår af beskrivelsen af den geografiske tilknytning.
                     
                  
                        d)
                     
                     
                        Rosévine og enkeltdruevine fremstillet af druesorter, som ikke længere er anført, er blevet fjernet.
                     
                  2.3.   Artikel 3 i produktspecifikationen — produktionsområde
            
            Denne ændring vedrører artikel 3 i produktspecifikationen og punkt 6 i enhedsdokumentet om afgrænset område.
            Der er kun foretaget formelle ændringer i beskrivelsen af produktionsområdet i artikel 3 i produktspecifikationen, og navnet på kommunen Montemaggiore er blevet korrigeret (tidligere var det fejlagtigt angivet som Montemmagiore).
            2.4.   Artikel 4 i produktspecifikationen — standarder for vindyrkning
            
            Denne ændring vedrører kun produktspecifikationen og ikke enhedsdokumentet.
            
                        a)
                     
                     
                        Udtrykket »senest ved den første modning« er, hvad angår den periode, hvor der kan foretages nødvanding, slettet.
                        Dermed fjernes en åbenlys uoverensstemmelse, da nødvanding frem for alt er nødvendig sidst på sommeren og ofte efter modning.
                     
                  
                        b)
                     
                     
                        De typer, som ikke længere er opført, er blevet fjernet fra udbyttetabellen, og betegnelserne »Vendemmia Tardiva« for rødvine og »Riserva« for hvidvine er tilføjet.
                        Det naturlige minimumsalkoholindhold udtrykt i volumen er forhøjet fra 11 % til 12 % for rødvin, og fra 10,5 % til 11,5 % for hvidvin.
                        Betegnelserne »Vendemmia Tardiva« for hvidvin og »Riserva« for rødvin er blevet tilføjet til samme tabel, idet de begge indgik i artikel 5 i den tidligere produktspecifikation.
                        For at give et bedre overblik er kvalitetsparametre (det maksimale udbytte pr. hektar og druernes naturlige minimumsalkoholindhold) blevet medtaget i en enkelt tabel i artikel 4 i produktspecifikationen, hvor de tidligere også fremgik af artikel 5.
                        Forhøjelsen af druernes naturlige minimumsalkoholindhold (indhold af sukker) har til formål at forbedre kvaliteten af den pågældende vin og yderligere øge den særlige karakter af DOC-vinen (BOB).
                     
                  2.5.   Artikel 5 i produktspecifikationen — standarder for vinfremstilling
            
            Denne ændring vedrører kun produktspecifikationen og ikke enhedsdokumentet.
            Der er foretaget formelle ændringer som f.eks. tilføjelse af standarder for fremstilling af nye vintyper og fjernelse af standarder for de typer, som ikke længere er anført eller anført i andre artikler i produktspecifikationen.
            Disse ændringer er nødvendige for at bringe artiklen i overensstemmelse med bestemmelserne i foregående artikler.
            (Stk. 9) Tilsætningsprocedurer er ikke tilladt for vin af typen Vendemmia Tardiva (kategori 1-vine), hvorved vinenes kvalitetsniveau bedre kan afspejles.
            2.6.   Artikel 6 i produktspecifikationen — egenskaber vedrørende forbrug
            
            Denne ændring vedrører produktspecifikationen og det relevante afsnit 4 i enhedsdokumentet om beskrivelse af vinene.
            
                        a)
                     
                     
                        Typer af vin, såsom dem, der betegner en druesort, som ikke længere er anført, er blevet fjernet, og de resterende typer er blevet omdefineret.
                        Egenskaberne ved de typer af vin, der ikke længere er anført, er blevet fjernet, og ved nye typer såsom Bianco Riserva og Rosso Vendemmia Tardiva er de beskrevet, og for allerede anførte typer er de blevet revideret for at sikre en mere præcis beskrivelse af de kemiske, fysiske og organoleptiske egenskaber.
                     
                  
                        b)
                     
                     
                        Artiklens stk. 3 om ministeriets beføjelse til at udstede et dekret om ændring af det samlede syreindhold og det mindste sukkerfri ekstrakt er udgået.
                        I forbindelse med ændringen af produktspecifikationen har man benyttet lejligheden til at slette sidste afsnit i artikel 6 i produktspecifikationen, da det ikke længere er i overensstemmelse med EU's bestemmelser om ændringer, der kræver ændringer af enhedsdokumentet.
                     
                  
                        c)
                     
                     
                        Der er tilføjet noter af træ som en mulig aroma som følge af vinens lagring i træemballage. Dette var nødvendigt, eftersom producenterne ofte opbevarer og lagrer vin i træbeholdere.
                     
                  2.7.   Artikel 7 i produktspecifikationen — mærkning
            
            Denne ændring vedrører kun produktspecifikationen og ikke enhedsdokumentet.
            Hele artiklen i produktspecifikationen er blevet erstattet, og de efterfølgende artikler er blevet omnummereret.
            Egenskaberne vedrørende forbrug for alle typer i produktspecifikationen er nu beskrevet i den foregående artikel 6 i produktspecifikationen, mens reglerne for betegnelse og præsentation af produkterne er beskrevet i artikel 7 i produktspecifikationen.
            
                        a)
                     
                     
                        Der er nu mulighed for at anvende supplerende topografiske betegnelser, der henviser til vinbedriften.
                        Henvisningen til bedriften sker for at give en bedre beskrivelse af vinen ved at angive på mærkaten, at vinen udelukkende stammer fra en bestemt vinbedrift, i overensstemmelse med artikel 31, stk. 10, i lov nr. 238/2016 og artikel 120, stk. 1, litra g), i forordning (EU) nr. 1308/2013.
                     
                  
                        b)
                     
                     
                        Betegnelsen »Sicilia« som en større geografisk enhed må anføres i mærkning og præsentation af DOC-vinene (BOB) »Contea di Sclafani« eller »Valledolmo-Contea di Sclafani«.
                        Betegnelsen for den store geografiske enhed »Sicilia« giver forbrugeren flere oplysninger om den pågældende DOC-vin (BOB) i henhold til lov nr. 238/2016 og artikel 120, stk. 1, litra g), i forordning (EU) nr. 1308/2013.
                     
                  
                        c)
                     
                     
                        Henvisninger til typer er ikke længere anført, og bestemmelser om den emballage, som kan benyttes, er blevet fjernet.
                        Bestemmelserne om emballage, som kan benyttes, er nu indeholdt i artikel 8 i produktspecifikationen — emballage.
                     
                  2.8.   Artikel 8 i produktspecifikationen — emballage
            
            Denne ændring vedrører produktspecifikationen og det relevante afsnit 9 i enhedsdokumentet om væsentlige yderligere betingelser.
            Det er fastsat, at der kun må anvendes glasflasker for alle tilladte voluminer i nationale regler og EU-regler. Det er blevet præciseret, at der kun anvendes korkpropper med krave, da mousserende vin ikke længere er anført i produktspecifikationen. Det er tilladt at anvende propper med t-top til typer med betegnelsen »Vendemmia Tardiva«.
            Betegnelsen må kun anvendes på markedet til vin tappet på glasflasker og udvalgt efter de kvalitetskarakteristika og tekniske parametre, der fremgår af produktspecifikationen.
            2.9.   Artikel 9 i produktspecifikationen — tilknytningen til området
            
            Denne ændring vedrører produktspecifikationen og det relevante afsnit 8 i enhedsdokumentet om beskrivelse af tilknytning.
            Denne artikel 9 i produktspecifikationen er blevet opdateret med henvisning til det nye navn på DOC (BOB) »Contea di Sclafani« eller »Valledolmo-Contea di Sclafani«.
            I forbindelse med beskrivelsen af tilknytningen til det geografiske miljø i litra A) og C) i denne artikel 9 er henvisninger til sortstypologier og kategorier af vine (mousserende vin og mousserende kvalitetsvin), som ikke er omhandlet i den nye produktspecifikation, blevet fjernet.
            Følgelig er de omtalte ændringer til produktspecifikationen medtaget i det relevante afsnit 8 i enhedsdokumentet om beskrivelsen af tilknytningen til det geografiske miljø.
            Den pågældende ændring skyldes ændringen i betegnelsen for DOC (BOB) med tilføjelse af navnet på kommunen »Valledolmo«, som er beliggende midt i det afgrænsede geografiske område.
            Derfor er vi med denne ændring mere tilbøjelige til at identificere betegnelsen med området og styrke tilknytningen til det geografiske miljø i den relative vinproduktion.
            Som følge af undtagelsen fra produktspecifikationen af visse typer og kategorier af produkter i denne artikel 9 i produktspecifikationen blev tilknytningen til det geografiske miljø bedre beskrevet for de resterende typer vin, som er fremstillet af de druesorter, der er mest repræsentative for det geografiske område (Catarratto, Perricone og Nero d'Avola).
            Især samspillet mellem naturlige og menneskeskabte faktorer og de kvalitative og særlige kendetegn ved vine, der hovedsageligt tilskrives det geografiske område, blev fremhævet.
            ENHEDSDOKUMENT
            1.   Betegnelse(r), der skal registreres
            
            Contea di Sclafani
            Valledolmo-Contea di Sclafani
            2.   Type geografisk betegnelse
            
            BOB — beskyttet oprindelsesbetegnelse
            3.   Kategorier af vinavlsprodukter
            
            
                     
                        1.
                     
                     
                        Vin
                     
                  4.   Beskrivelse af vinen/vinene
            
            
               »Contea di Sclafani« eller »Valledolmo-Contea di Sclafani« Rosso
            
            Farve: rubinrød af varierende intensitet, evt. med lilla toner
            Aroma: fin, karakteristisk, frugtagtig/nogle gange krydret
            Smag: tørt, ensartet, med god struktur;
            Totalt alkoholindhold, minimum (i % vol.): 12 %
            Sukkerfrit ekstrakt, minimum: 23 g/l.
            Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.
            Generelle analytiske egenskaber
            
                        Totalt alkoholindhold, maksimum (i % vol.):
                     
                     
                         
                     
                  
                        Virkeligt alkoholindhold, minimum (i % vol.):
                     
                     
                         
                     
                  
                        Totalt syreindhold, minimum:
                     
                     
                        4,5  g/l udtrykt i vinsyre
                     
                  
                        Indhold af flygtig syre, maksimum (milliækvivalenter pr. l):
                     
                     
                         
                     
                  
                        Totalt indhold af svovldioxid, maksimum (i mg/l):
                     
                     
                         
                     
                  
               »Contea di Sclafani« eller »Valledolmo-Contea di Sclafani« Rosso Riserva
            
            Farve: fra dyb rubinrød til dybrød i takt med, at vinen bliver ældre
            Aroma: intens frugtagtig, til tider krydret
            Smag: tør, karakteristisk, med god struktur
            Totalt alkoholindhold, minimum (i % vol.): 12,5 %
            Sukkerfrit ekstrakt, minimum: 24 g/l.
            Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.
            Generelle analytiske egenskaber
            
                        Totalt alkoholindhold, maksimum (i % vol.):
                     
                     
                         
                     
                  
                        Virkeligt alkoholindhold, minimum (i % vol.):
                     
                     
                         
                     
                  
                        Totalt syreindhold, minimum:
                     
                     
                        4,5  g/l udtrykt i vinsyre
                     
                  
                        Indhold af flygtig syre, maksimum (milliækvivalenter pr. l):
                     
                     
                         
                     
                  
                        Totalt indhold af svovldioxid, maksimum (i mg/l):
                     
                     
                         
                     
                  
               »Contea di Sclafani« eller »Valledolmo-Contea di Sclafani« Rosso Vendemmia Tardiva
            
            Farve: fra dyb rubinrød til dybrød i takt med, at vinen bliver ældre
            Aroma: karakteristisk, langvarig, fin
            Smag: fra tør til sød, karakteristisk, harmonisk
            Totalt alkoholindhold, minimum (i % vol.): 13 %
            Sukkerfrit ekstrakt, minimum: 28 g/l.
            Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.
            Generelle analytiske egenskaber
            
                        Totalt alkoholindhold, maksimum (i % vol.):
                     
                     
                         
                     
                  
                        Virkeligt alkoholindhold, minimum (i % vol.):
                     
                     
                        11 år
                     
                  
                        Totalt syreindhold, minimum:
                     
                     
                        4 g/l udtrykt som vinsyre
                     
                  
                        Indhold af flygtig syre, maksimum (milliækvivalenter pr. l):
                     
                     
                         
                     
                  
                        Totalt indhold af svovldioxid, maksimum (i mg/l):
                     
                     
                         
                     
                  
               »Contea di Sclafani« eller »Valledolmo-Contea di Sclafani« Bianco
            
            Farve: strågul af varierende intensitet, undertiden med lysegrønne toner
            Aroma: fin, karakteristisk, langvarig
            Smag: tør, harmonisk, aromatisk
            Totalt alkoholindhold, minimum (i % vol.): 11,5 %
            Sukkerfrit ekstrakt, minimum: 17 g/l.
            Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.
            Generelle analytiske egenskaber
            
                        Totalt alkoholindhold, maksimum (i % vol.):
                     
                     
                         
                     
                  
                        Virkeligt alkoholindhold, minimum (i % vol.):
                     
                     
                         
                     
                  
                        Totalt syreindhold, minimum:
                     
                     
                        4,5  g/l udtrykt i vinsyre
                     
                  
                        Indhold af flygtig syre, maksimum (milliækvivalenter pr. l):
                     
                     
                         
                     
                  
                        Totalt indhold af svovldioxid, maksimum (i mg/l):
                     
                     
                         
                     
                  
               »Contea di Sclafani« eller »Valledolmo-Contea di Sclafani« Bianco Riserva
            
            Farve: strågul af varierende intensitet, undertiden med lysegrønne toner
            Aroma: behagelig, fin, elegant
            Smag: harmonisk, karakteristisk, aromatisk
            Totalt alkoholindhold, minimum (i % vol.): 12 %
            Totalt syreindhold, minimum: 4,5 g/l
            Sukkerfrit ekstrakt, minimum: 20 g/l.
            Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.
            Generelle analytiske egenskaber
            
                        Totalt alkoholindhold, maksimum (i % vol.):
                     
                     
                         
                     
                  
                        Virkeligt alkoholindhold, minimum (i % vol.):
                     
                     
                         
                     
                  
                        Totalt syreindhold, minimum:
                     
                     
                        4,5  g/l udtrykt i vinsyre
                     
                  
                        Indhold af flygtig syre, maksimum (milliækvivalenter pr. l):
                     
                     
                         
                     
                  
                        Totalt indhold af svovldioxid, maksimum (i mg/l):
                     
                     
                         
                     
                  
               »Contea di Sclafani« eller »Valledolmo-Contea di Sclafani« Bianco Vendemmia Tardiva
            
            Farve: fra strågul til gylden
            Aroma: karakteristisk, langvarig
            Smag: fra tør til sød, karakteristisk, harmonisk
            Totalt alkoholindhold, minimum (i % vol.): 13 %
            Sukkerfrit ekstrakt, minimum: 26 g/l.
            Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.
            Generelle analytiske egenskaber
            
                        Totalt alkoholindhold, maksimum (i % vol.):
                     
                     
                         
                     
                  
                        Virkeligt alkoholindhold, minimum (i % vol.):
                     
                     
                        11 år
                     
                  
                        Totalt syreindhold, minimum:
                     
                     
                        4 g/l udtrykt som vinsyre
                     
                  
                        Indhold af flygtig syre, maksimum (milliækvivalenter pr. l):
                     
                     
                         
                     
                  
                        Totalt indhold af svovldioxid, maksimum (i mg/l):
                     
                     
                         
                     
                  5.   Vinfremstillingsmetoder
            
            a.   
                  Væsentlige ønologiske fremgangsmåder
               
            
            b.   
                  Maksimumsudbytter
               
            
            
               »Contea di Sclafani« eller »Valledolmo-Contea di Sclafani« Rosso, herunder Riserva
            
            10 000 kg druer pr. hektar
            
               »Contea di Sclafani« eller »Valledolmo-Contea di Sclafani« Rosso, herunder Riserva
            
            70 hl pr. hektar
            
               »Contea di Sclafani« eller »Valledolmo-Contea di Sclafani« Bianco, herunder Riserva
            
            12 000 kg druer pr. hektar
            
               »Contea di Sclafani« eller »Valledolmo-Contea di Sclafani« Bianco, herunder Riserva
            
            84 hl pr. hektar
            
               »Contea di Sclafani« eller »Valledolmo-Contea di Sclafani« Rosso og Bianco Vendemmia Tardiva
            
            8 000 kg druer pr. hektar
            
               »Contea di Sclafani« eller »Valledolmo-Contea di Sclafani« Rosso og Bianco Vendemmia Tardiva
            
            48 hl pr. hektar
            6.   Afgrænsning af det geografiske område
            
            Produktionsområdet er beliggende i regionen Sicilien og omfatter i provinsen Palermo hele området tilhørende kommunerne Valledolmo, Caltavuturo, Alia og Sclafani Bagni, en del af området tilhørende kommunerne Petralia Sottana, Castellana Sicula, Castronovo di Sicilia, Cerda, Aliminusa, Montemaggiore Belsito og Polizzi Generosa, i provinsen Caltanissetta hele området tilhørende kommunerne Vallelunga Pratameno og Villalba og i provinsen Agrigento en del af området tilhørende kommunen Cammarata. Afgrænsningen af dette område er defineret som følger:
            Fra 14 + 800 km-mærket for hovedvej nr. 120 følger afgrænsningen denne vej helt til korsvejen Cerda — Aliminusa, hvor den møder provinsvej nr. 7 ved 0 + 000 km-mærket og følger den til 17 + 750 km. Derfra følger den grænsen til kommunen Alia mod vest, indtil den skærer grænsen for kommunen Castronuovo di Sicilia, som den følger i sydvestlig retning, indtil den skærer hovedvej nr. 189 ved 4 + 700 km-mærket. Grænsen følger denne hovedvej helt til 14 + 600 km-mærket, hvor den fortsætter i sydlig retning langs floden Platani, indtil den møder Vallone Crasto Venturo og følger denne dal mod sydøst, indtil den skærer provinsvej nr. 39 (tidligere privat vej mellem Soria og Casalicchio) ved 5 + 900 km-mærket, som den følger helt til 0 + 000 km-mærket, hvor den møder provinsvej nr. 25 (Tumarrano — Mussomeli) og følger denne sydpå 9 km, indtil den møder grænsen til kommunen Cammarata. Den følger denne grænse i østlig retning, indtil den møder grænsen til kommunen Villalba og løber langs denne i østlig retning indtil grænsen til kommunen Petralia Sottana. Afgrænsningen følger denne grænse mod øst og derefter mod nordøst og møder derefter provinsvej nr. 72 (Ciolino) ved Portella dell'Inferno og følger denne ca. 2,7 km. Videre mod nord møder den Portella del Morto, hvor den igen følger grænsen til kommunen Petralia Sottana i nordlig retning frem til Vallone San Giorgio og følger denne dal mod nordøst, indtil den møder hovedvej nr. 120 ved 48 + 200 km-mærket. Den følger hovedvej nr. 120 indtil 48 + 400 km-mærket, hvor den møder grænsen til Polizzi Generosa, som den følger mod nordvest frem til floden San Filippo, som den følger, stadig i nordvestlig retning, indtil den skærer grænsen til kommunen Caltavuturo. Den følger denne grænse mod nordvest, indtil den møder grænsen til kommunen Sclafani Bagni og følger denne, indtil den møder grænsen til kommunen Cerda. Herfra løber den mod nordvest og skærer hovedvej nr. 120 ved 14 + 800 km-mærket.
            7.   Primære druesorter
            
            
                         
                     
                     
                        Catarratto bianco lucido B.
                     
                  
                         
                     
                     
                        Catarratto bianco comune B.
                     
                  
                         
                     
                     
                        Perricone N.
                     
                  
                         
                     
                     
                        Nero d'Avola N. synonym for: Calabrese N.
                     
                  8.   Tilknytning til det geografiske område
            
            
               »Contea di Sclafani« eller »Valledolmo-Contea di Sclafani«
            
            Tilknytningen til det afgrænsede geografiske område kommer til udtryk ved samspillet mellem de specifikke miljømæssige karakteristika (bakket område, jordbundsstruktur, varmt tempereret klima, temperaturudsving), den historiske tradition (første registreringer af vindyrkning går helt tilbage til år 1300, mange hektar vinmarker beplantet omkring 1570 i Valle dell'Olmos område), menneskelige faktorer (druesorter, uddannelsesmetoder og traditionelle landbrugssystemer), og forarbejdningsmetoderne, der er veletablerede i dette område og gør det muligt at opnå de særlige egenskaber ved den type vin, der er fastsat i produktspecifikationen.
            Navnlig betyder den gennemsnitlige højde i området, som er ca. 600 m over havet, og den generelle fordeling af hovedsagelig lerholdig jord med en sandagtig komponent eller hovedsagelig sandet jord med en kalkkomponent, at jordbunden i produktionsområdet hverken er for våd eller for sur eller alkalisk, hvilket alle er faktorer, der påvirker kvantiteten og frem for alt kvaliteten af vinprodukterne.
            Disse faktorer indgår i en perfekt kombination med både de lokale røde druesorter Perricone og Nero d'Avola til fremstilling af en rødvin med meget karakteristiske egenskaber som følge af dens markante blomsterduft og duft af krydderier, elegance og lange levetid på grund af indholdet af garvesyre, der gør det muligt at lagre vinen i selv længere perioder (disse vine identificeres ved betegnelsen Riserva), og med den lokale hvide druesort Catarratto, som er tæt knyttet til vindyrkningstraditionen på Sicilien og navnlig Valle d'Olmo-Contea di Sclafani, hvor de hvide vine kun fremstilles af Catarratto-druer og har enestående og let identificerbare egenskaber. På grund af det høje polyfenolindhold og optimale surhedsgrad er denne hvidvin egnet til lagring og dermed til brugen af betegnelsen Riserva.
            Druerne høstes fra medio september og i hele oktober måned. Da de modner ca. tyve dage senere end i andre af Siciliens vindyrkningsområder, får druerne i dette område en perfekt balance mellem syre- og sukkerindhold. Denne sene modning giver et typisk slutprodukt, og når druerne høstes, sker det på en afbalanceret måde i god afstand fra den varme sommer, og de har afbalancerede analytiske værdier, dvs. godt syreindhold og uden overskydende sukker.
            Vin, der fremstilles af druesorterne Nero d'Avola og Perricone, passer godt sammen med det typiske sicilianske køkken, men på grund af dens specifikke egenskaber også med flere internationale retter og drikkevaner, hvilket bidrager til anerkendelse af dens kvalitet. Vin, der er fremstillet af druesorten Catarratto passer på den anden side godt med alle fiskeretter fra både Middelhavet og Asien.
            I særligt gode år lader man traditionelt både røde og hvide druesorter blive siddende på planten i meget lang tid, næsten indtil udgangen af oktober, så der kan høstes meget modne druer, som kan bruges til fremstilling af vine med betegnelsen Vendemmia Tardiva.
            9.   Vigtige yderligere betingelser
            
            
               
                  Emballage
               
            
            
               Retlig ramme:
            
            National lovgivning og EU-lovgivning
            
               Type yderligere betingelse:
            
            Der må kun anvendes glasflasker til alle voluminer tilladt i nationale regler og EU-regler. Der anvendes kun korkpropper med krave, da mousserende vin ikke længere er anført i produktspecifikationen. Det er tilladt at anvende propper med t-top til typer med betegnelsen »Vendemmia Tardiva«.
            
               Beskrivelse af betingelsen:
            
            Betegnelsen må kun anvendes på markedet til vin tappet på glasflasker og udvalgt efter de kvalitetskarakteristika og tekniske parametre, der fremgår af produktspecifikationen.
            
               Link til produktspecifikationen
            
            https://www.politicheagricole.it/flex/cm/pages/ServeBLOB.php/L/IT/IDPagina/12905